kardosdrur/scandi-wiki huggingface dataset:
Dueskabiose

 
Dueskabiose (Scabiosa columbaria), ofte skrevet due-skabiose, er en 25-60 cm høj, vildtvoksende urt, som kan findes på kalkrig bund på Øerne, men meget sjældent i resten af landet. Den dyrkes af og til som prydplante.

Beskrivelse 
Dueskabiose er en flerårig, urteagtig plante med en spinkel, opstigende til opret vækst. Stænglerne er runde i tværsnit og flere gange forgrenede. De grundstillede blade er groft tandede til fjersnitdelte, mens de modsat stillede stængelblade er fjersnitdelte med linjeformede eller lancetformede bladafsnit. Bladene har behåring langs randen og bladribberne, men er ellers hårløse. Begge bladsider er grågrønne.

Blomstringen foregår i juli-september, hvor man finder blomsterne samlet i flade, endestillede stande. De enkelte blomster har 5-fligede kroner, hvor randblomsterne er skævt udviklede, sådan at den udadvendende flig er særligt lang. Kronbladene er blålilla. Frugtstanden er kugleforment med nødder, der har et krogformet vedhæng.

Rodsystemet består af en kraftig, dybtgående pælerod og nogle grove siderødder.

Højde x bredde og årlig tilvækst: 0,60 x 0,45 m (60 x 45 cm/år).

Hjemsted 

Dueskabiose er udbredt i Nordafrika, Mellemøsten, Kaukasus og det meste af Europa. I Danmark kan den findes hist og her på Øerne, mens den er meget sjælden på Fyn og i Jylland. Den er knyttet til kontinentale klimaforhold, hvor den foretrækker lysåbne voksesteder med en ret tør og kalkrig jord. Den forsvinder på de steder, hvor man gødsker.

På Atterbakke nær ved Toksværd på Sjælland vokser arten sammen med bl.a. aftenpragtstjerne, blæresmælde, blåmunke, engbrandbæger, almindelig kællingetand, fløjlsgræs, hedelyng, hulkravet kodriver, håret høgeurt, musevikke og vellugtende gulaks

Note

Eksterne links 

 Flora Europaea: Scabiosa columbaria
 Den virtuella floran (med udbredelseskort)

Kilder 
 Signe Frederiksen et al., Dansk flora, 2. udgave, Gyldendal 2012. .

Planter i Danmark
Lilla blomster
Kalkbundsplanter
Haveplanter
Skabiose
John Frandsen (1918-1996)

John Hakon Frandsen (10. juli 1918 i København – 18. juli 1996) var en dansk organist og dirigent.

Han var organist ved Københavns Domkirke (1938-1953). Det Kgl. Teaters opsætning af Benjamin Brittens opera Peter Grimes blev i 1947 Frandsens gennembrud som dirigent. Indtil sin afsked fra teatret i 1980 fortsatte han som dirigent i et operarepertoire, der strakte sig fra Mozart til Britten. Desuden var han ansat ved Operaakademiet.

Eksterne henvisninger 
 

Dirigenter fra Danmark
Organister fra Danmark
Kongelige kapelmusici fra Danmark
Riddere af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Personer fra København
High Fidelity (flertydig)

High Fidelity kan henvise til flere artikler:

 Hi-fi – et forkortet udtryk der dækker over god evne til at gengive lyd.
 High Fidelity (tidsskrift) – dansk tidsskrift.
 High Fidelity (amerikansk tidsskrift) – amerikansk tidsskrift.
 High Fidelity (roman) – Roman fra 1995 af Nick Hornby.
 High Fidelity (film) – Film baseret på bogen.
 High Fidelity (musical) – Broadway musical baseret på bogen.
 High Fidelity – sang fra Elvis Costellos album Get Happy!!.
 High Fidelity – sang fra Daft Punks album Homework
 High Fidelity – sang fra Jurassic 5s album Power in Numbers
 The High Fidelity – et britisk band
 Hi-Fi – en brasiliansk variasjon av drinken screwdriver
Vellugtende skabiose

 
Vellugtende skabiose (Scabiosa canescens) er en 15-25 cm høj urt, der i Danmark vokser på tørre bakker og overdrev. Den ligner dueskabiose, men er mindre med tæt gråfiltede stængler. Blomsterne har kraftig duft.

Beskrivelse 
Vellugtende skabiose er en flerårig urt med en opret, busket vækst. Stænglerne er forgrenede med modsat stillede sidegrene. De er dækket af et fint hårlag, som farver dem grågrønne. Den grundstillede roset har lancetformede blade med hel (sjældent: tandet) rand. Stængelbladene er derimod dybt fligede med tandet eller hel rand. Begge bladsider er gråfiltede.

Blomstringen sker i juli-september. Blomsterne er samlet i et endestillet, fladt hoved, der er forsynet med bægerbladagtige støtteblade. Kronbladene er lyseblå til bleglilla og 5-fligede. Randkronerne er dog uregelmæssige. Frugterne er kuglerunde.

Rodnettet består af en kort, lodret rodstok med en kraftig pælerod, der har grove siderødder.

Højde x bredde og årlig tilvækst: 0,25 x 0,25 m (25 x 25 cm/år).

Voksested 

Arten er udbredt i Central- og Østeuropa, hvor den findes på varme og tørre, veldrænede voksesteder i fuld sol. I Danmark findes den kun nogle få steder på Nordvestsjælland, hvor den er knyttet til overdrev, tørre bakker og strandenge.

På Alpernes østlige udløbere, Eichkogel sydvest for Wien, findes den på kalkklippe, dækket af et tyndt jordlag, sammen med bl.a. alm. pimpinelle, svalerod, buskhestesko, cypresvortemælk, duneg, engriflet hvidtjørn, håret visse, jordstar, Jurinea mollis (en bisamtidsel-art), kirsebærkornel, klitrose, middelhavsprydløg, Onosma visianii (en æseltunge-art), seglbladet hareøre, vortet benved, våradonis, weichseltræ og ædelkortlæbe

Note

Kilder 
 Signe Frederiksen et al., Dansk flora, 2. udgave, Gyldendal 2012. .
 Fredskild, Bent (1959) Scabiosa canescens – Distribution and ecology in Denmark. Oikos 10: 71-102.
 Bruun, Hans Henrik (1997) vellugtende skabiose (Scabiosa canescens): Status i 1990'erne. URT 1997, nr. 1: 13-20.
 Waldmann, Patrik & Andersson, Stefan (1998) Quantitative genetic variation and allozyme diversity within and between populations of Scabiosa columbaria and S. canescens. Heredity 81: 79-86.

Eksterne links 

 Flora Europaea: Scabiosa canescens
 Den virtuella floran (med udbredelseskort)

Flerårige urter
Haveplanter
Kalkbundsplanter
Skabiose, Vellugtende
Skabiose
Rørtang

En rørtang er en tang med indstillelige kæber, således udformet at grebet strammes, når justeringsringen vrides i den ene retning.

Rørtangen blev opfundet år 1888 af Johan Petter Johansson fra værktøjsfirmaet Bahco.

 

Værktøj med holdefunktion
Acadia

Acadia (fr.: Acadie) var en fransk koloni, grundlagt i 1600-tallet som en del af kolonien Nouvelle-France, der også omfattede den større koloni Québec. Acadia havde hovedsagelig centrum på øen Nova Scotia i dagens Canada. Området omfatter i hovedsagen dagens New Brunswick, Nova Scotia og Prince Edward Island.

De franske indbyggere i Acadia, acadierne, skabte deres eget samfund. Gennem det meste af 1600- og 1700-tallet blev kolonien gentagne gange erobret af briterne og generobret af de franske, indtil Frankrig endeligt måtte afstå den til Storbritannien ved Paris-traktaten i 1763. Under briternes krig mod de indfødte stolede de ikke på de franske indbyggere, da disse havde haft et godt samarbejde med de indfødte, og Frankrig støttede de indfødte i krigen. Dette gjorde, at de britiske styrker forsøgte at fremtvinge en troskabsed fra den franske befolkning. Da disse nægtede, raserede briterne bosættelserne og fordrev indbyggerne fra deres hjem i 1755 som et tidligt eksempel på etnisk udrensning (le Grand Dérangement). Fem år senere overtog britiske loyalister acadiernes ejendomme.

Mange af de fordrevne bosatte sig i den franske koloni Louisiane, hvor deres franske sprog fremdeles tales af henved 300.000 mennesker. Af folkenavnet cadien, anglificeret til Cajun, har verden fået begreber for mad og musik fra denne region.

Eksterne henvisninger 
 Société Nationale de l'Acadie 
 Centret for Acadiske studier ved universitet i Moncton 

Canadas historie
Frankrigs historie
Hazen (North Dakota)

Hazen er en amerikansk by og administrativt centrum for det amerikanske county Mercer County i staten North Dakota. I 2000 havde byen et indbyggertal på .

Ekstern henvisning 
 Hazens hjemmeside (engelsk)

Byer i North Dakota
FIR (signalbehandling)

Et finite impulse response filter (FIR) er et digitalt filter, der har et impulssvar, som kun varer et endeligt antal samplingperioder. Det betyder, at en impuls (altså et signal der er forskelligt fra nul på netop ét tidspunkt) på filterindgangen vil medføre et signal på filterudgangen, der efter et endeligt antal samplingperioder vil være nul. Modsætningen til denne form for filter er infinite impulse response-filtre (IIR) som har feedback og dermed har et uendeligt-varende impulssvar.

Eksterne henvisninger 

Digital signalbehandling
Kok (bakterie)

Kokker eller Coccer (af  — «kerne, korn») kalder man kugleformede eller cirkulære bakterier. Dette kan f.eks. være en streptokok eller en stafylokok.

Bakterier
Follo

Follo er en af tre regioner i det tidligere  Akershus  (nu Viken)fylke. Follo er området, som ligger mellem Oslo og Østfold, og det har lidt over 118.000 indbyggere, som er fordelt på ca. 819 km². Regionen består af de syv kommuner Nesodden, Frogn, Oppegård, Ski, Vestby, Ås og de sydlige dele (Dalefjeringen og Ytre) af Enebakk.

Geografi 
Regionscenteret i Follo er Ski, som også er den største by. Kommunerne Nesodden, Oppegård, Ås, Frogn og Vestby har mere eller mindre kystlinje langs Oslofjorden på strækningen mellem Oslo og Moss. Langs denne kystlinje ligger flere af Follos byområder som Nesoddetangen, Drøbak og Son. Der er flere badestrande, som bruges hyppigt om sommeren.

Follo består af et retsområde, Follo tingrett.

Antallet af kommuner i Follo er gået op og ned gennem årene. I 1837 fandtes der 8 kommuner i regionen, som toppede med 11 i 1930.

Medier 
Den dominerende avis i Foll er Østlandets Blad, som dækker hovedparten af Follo og har sine lokaler i Ski. Akershus Amtstidende er en anden avis, som dækker Frogn og Nesodden. Ellers kan Follo-folk se på lokal-tv-stationen TVFollo.

Trafik 
Flere af Oslos store ind- og udfartsveje går gennem Follo. Både E18 og E6 går gennem regionen. Europavejene krydser hinanden i Vinterbrokrydset i Ås kommune. E18 fortsætter østover mod Indre Østfold og Sverige, mens E6 går sydpå mod Østfold-byerne Moss, Fredrikstad, Sarpsborg og Halden, og videre ind i Sverige. 

Østfoldbanen hedder jernbanen, som går gennem Follo, og den er et meget vigtigt transportmiddel for indbyggerne i regionen, hvoraf mange pendler til Oslo. Østfoldbanen deler sig i en østre og en vestre linje i Ski. Den østre linje går til Sarpsborg via Mysen, mens den vestre går til Sarpsborg via Moss, hvor den slås sammen med den østre.

Eksterne henvisninger 
 Folloportalen 

Vikens geografi
Landskap i Norge
Kazani

Kazani  er en lille kløft beliggende på Trebević bjerget ved del sydøstlige del (Bogusevac) af Sarajevo i Bosnien-Hercegovina. Kløften er især kendt for at have fungeret som massegrav under Krigen i Bosnien-Hercegovina. 
Kløften er omkring 30 meter dyb og er placeret lige bag ved de gamle frontlinjer.

Under den bosniske borgerkrig 1992-1995 blev kløften frem til oktober 1993 brugt af den bosniske (hovedsageligt muslimske – ARBiH) 10. bjergbrigade til at dumpe lig af myrdede civile og soldater, især af bosnisk serbisk etnicitet. Brigaden ledtes af Mušan Topalović. 

Efter krigen kom det frem, at en efterforskningsenhed havde fundet og identificeret ligene af 29 myrdede personer. Lederen af enheden hævdede, at der var spor af et langt større antal lig i sprækken, men at hans enhed var blevet stoppet i videre efterforskning fra højeste regeringsniveau.

Referencer 

Bosnien-Hercegovinas geografi
Kløfter
Naturklagenævnet

Naturklagenævnet var tidligere den overordnede myndighed i fredningssager i Danmark og er klageinstans for afgørelser efter en række love om regulering af fast ejendom. Det blev 1. januar 2017 sammenlagt med de øvrige klagenævn under  Miljø- og Fødevareministeriet til Miljø- og Fødevareklagenævnet.

Nævnet bestod af 10 medlemmer – 7 udpeget af Folketinget, 2 højesteretsdommere samt en formand, der er udpeget af Miljøministeriet.

Se også 
 Miljøklagenævnet

Eksternt link 
 Naturklagenævnets website

Genvejen til "Naturklagenævnets website" peger  tilsyneladende på et privat firma:  NKN Ejendomme på adressen "http://www.nkn.dk/"
Naturbeskyttelse i Danmark
Danske nævn
Københavns Politi

Københavns Politi er Danmarks største politikreds målt på befolkning, antal ansatte og antal sager. Sammenlignet med andre, politikredse, varetager Københavns Politi mange indsatstunge opgaver og meget omfattende efterforskninger.

Politikredsen dækker Københavns, Frederiksberg, Tårnby og Dragør kommuner; et område på ca. 171 km² med godt 690.038 indbyggere.

Københavns Politi beskæftiger omkring 2.600 ansatte på bl.a. Københavns Politigård, Station Amager, Station Bellahøj og Station City samt lokalpolitistationer på Frederiksberg, på Nørrebro, i Nordvestkvarteret, Valby, Vesterbro samt på Københavns Hovedbanegård og Københavns Lufthavn.

Politikredsen ledes af politidirektør Anne Tønnes, chefpolitiinspektør Jørgen Bergen Skov, chefanklager Ida Sørensen og stabschef Rikke Laulund.

Kendte ansatte 
 Johan Reimann
 Hanne Bech Hansen
 Per Larsen
 Flemming Steen Munch

Se også 
Afdelinger af historisk betydning:
 Københavns Politis Rytteriafdeling – det beredne politi i København.
 Københavns Politis Uropatrulje (1965-2001)

Referencer

Litteratur 
 Carl Aage Redlich, I Lovens Navn – Københavns Politi gennem tiderne, 2 bind, Politihistorisk Selskab, 1982. .

Eksterne henvisninger 
 http://www.mynewsdesk.com/dk/koebenhavns-politi  Pressemeddelelser fra Københavns Politi

 Københavns Politi
Svejsning

Svejsning er en proces, hvor to materialer sammenføjes ved sammensmeltning enten i form af en elektrisk lysbue eller ved andre metoder.

Svejsning benyttes især til sammenføjning af metaller og termoplast. Blandt metallerne er stål langt det største materiale efterfulgt af aluminium. Ved svejsning kan der indgå et tredje materiale, tilsatsmateriale, der sammen med de to grundmaterialer danner en legering i svejsefugen.

I svejsning sker der opsmeltning af grundmaterialerne, hvilket ikke finder sted ved lodning og slaglodning.

Svejseprocesser

Autogensvejsning 

Ved autogensvejsning (gassvejsning) anvendes en brænder, som almindeligvis får tilført en blanding af ilt (O2) og acetylen (C2H2), som antændes og herved udvikler en svejseflamme, som kan opnå en temperatur på ca. 3.200 Co. Den høje temperatur er i stand til at smelte de fleste materialer.

Ved nedsmeltningen af reparationsområdet på eller i svejseemnet, tilføres tilsatsmaterialer samt flusmiddel. Forskelige svejseoperationer kan udføres efter denne metode.

Elektrodesvejsning

Afsmeltende elektrode 
Det kan enten være, hvad der omtales som elektrodesvejsning eller MMA (Manual Metal Arc)-svejsning, hvor beskyttelsesgassen frigives fra elektroden, når denne smeltes. Elektroden er oftest belagt med en masse, der afgiver gas, når det smeltes som følge af varmen fra kernen, der smelter. Ellers kan det være MIG/MAG-svejsning, hvor beskyttelsesgassen tilsættes på gasform fra trykflasker. Ved MIG-svejsning (Metal Inert Gas) tilsættes argon eller helium, og ved MAG (Metal Active Gas) tilsættes CO2, hvorfor sidstnævnte tit kaldes CO2-svejsning. Ved denne type fremføres elektroden oftest i form af en lang metaltråd, der føres ud gennem en dyse sammen med gas fra flasken.

Fast elektrode (TIG-svejsning) 
Ved TIG-svejsning (Tungsten Inert Gas)-svejsning, skabes der en lysbue mellem en wolfram-elektrode og grundmaterialet. Under svejsningen tilføres der et tilsatsmateriale i form af en tråd, som kan holdes i hånden, tilsvarende loddetin ved lodning, eller fremføres automatisk. 

Ved denne form for svejsning bruges der argon eller helium som beskyttelsesgas.

Modstandssvejsning (punktsvejsning) 
Modstandssvejsning (punktsvejsning) skabes ved opvarmning gennem elektrisk gennemstømning af kontaktelektroder. 

Varmen til sammensvejsningen skabes gennem direkte kontakt mellem emnerne, der bliver trykket sammen af to elektroder med en typisk elektrodeafstand på 5 til 25 mm, således strømmen løber igennem et forholdsvist lille punkt. Der tilsættes ikke materiale ved denne metode. 

Punktsvejsning er velegnet til sammenføjning af plader og rundstål, da disse emner naturligt skaber et meget lille kontaktpunkt, f.eks. i form af net og rammer. Ved denne fremgangsmåde svejses i punkter i modsætning til fuldsvejsning, hvor hele samlingen udfyldes af svejsesømmen.

Se også 

 
Fastgøringsemner
Elektrisk forbindelsesteknik
Elektrode

En elektrode er en tilledning, som anvendes til at lave en elektrisk forbindelse til en ikke-metallisk del af et elektrisk kredsløb som f.eks. en halvleder, elektrolyt, gas (inkl. luft) eller vakuum.

Ordet blev skabt/opfundet af videnskabsmanden Michael Faraday og er dannet fra det græske ord elektron (betyder rav, hvorfra også ordet elektricitet er afledt) og hodos, en vej.

Elektrolyse 
Den elektrode der er koblet til den negative pol kaldes katoden - og den elektrode der er koblet til den positive pol kaldes anoden. Oxidation sker ved anoden og reduktion sker ved katoden.

Elektrodeeksempler 
Svejseelektrode
Offeranode
Jordingselektrode
 Ohmske metal-halvleder-overgange

Kilder/referencer

Se også 
Batteri (elektricitet)
Redox
Galvanisk celle
 Elektrisk tilledning
 Elektrisk terminal

Eksterne henvisninger 

Valence Technologies Inc. battery education page 
Medi-Stim, Inc. Electrode Overview 

 
Elektrisk forbindelsesteknik
Elektrokemi
Gimme Shelter

"Gimme Shelter" er en sang fra rock ’n’ roll bandet The Rolling Stones. Det optrådte først som første nummer på bandets 1969 album Let It Bleed. Selvom det første ord i starten blev stavet som "Gimmie" på dette album blev det dog ændret så de efterfølgende indspilninger af bandet, og andre musikanter, staves "Gimme" i stedet for.

Inspiration og indspilning 

Skrevet af Mick Jagger og Keith Richards blev ”Gimme Shelter” skabt som produkt af sammenarbejdet mellem sangeren og guitaristen. Richards havde arbejde på sangens start i London, mens Jagger havde arbejdet på filmen  Performance. Sangen begynder med en intro fra rytme guitaristen Richards, efterfulgt af Jaggers sang. Om indspilningen af dette album sagde Jagger i et 1995 interview med Rolling Stone:” Altså det var en meget hård, meget voldelig periode. Vietnamkrigen. Volden på lærredet, røverier og afbrændinger… ” Om selve sangen siger han:” det er en slags verdens ende sange, virkelig. Den er apokalyptisk, hele albummet er ligesådan .” 

Versene i sangen fortæller om at søge ly for en kommende storm, med billeder af ødelæggelse og social undergang, men den fortæller også om styrken fra kærligheden:

Den anden høj stemme bliver sunget af gæst sangerinden Merry Clayton. Om hendes medvirken sagde Jagger i 2003 bogen Ifølge The Rolling Stones:” Brugen af en pigestemme var producerens ide:” Jeg kan høre en pige på det her nummer – ring efter en eller anden .” Clayton giver en solo på en af sangens mest berømte steder hvor hun gentager:” Rape, murder; It's just a shot away, It's just a shot away," og til slut skriger verset. Hun og Jagger færdiggjorde sangen med linen: "Love, sister, it's just a kiss away." 

Optagelserne til sangen forgik på Londons Olympic Sound Studios i februar og marts 1969. Claytons del blev optaget i Los Angeles Sunset Sound & Elektra Studios i oktober og november det samme år. Nicky Hopkins spillede klaver på denne sang, mens The Stones producer Jimmy Miller spillede perkussion. Charlie Watts spillede trommer, og Bill Wyman bass. Jagger spillede mundharmonika på nummeret, og sang kor sammen med Richards og Clayton. Guitarist Brian Jones var fraværende til denne optagelse . 

Selvom den var populær blev ”Gimme Shelter” aldrig udgivet som single. Den blev hurtig en fast del af deres live shows, hvor den første gang blev spillet på deres 1969 American Tour. Sangen er kommet på mange opsamlingsalbums siden inklusiv: Hot Rocks og Forty Licks, og koncert versionerne findes på The Stones albums No Security og Live Licks.

”Gimme Shelter” blev nummer 38. på Rolling Stone liste over de 500 bedste sange fra 2004 .

Eksterne henvisninger 

Officiel tekst
Se The Rolling Stones ”Gimme Shelter” fra 1969
Facts om ”Gimme Shelter”

Fodnote 

Rolling Stones-sange
Baillie Walsh

Baillie Walsh er en britisk film- og videoinstruktør; han har bl.a lavet promo-video for Kylie Minogue, Massive Attack og New Order. Derudover, også film-dokumentaren, Lord Don't Slow Me Down (2007) for for det britiske band Oasis.

Eksterne henvisninger 
 

Filminstruktører fra Storbritannien
High School Musical 3

High School Musical 3 er tredje del Disney Channels populære High School Musical-serie. Filmen kom i biograferne 24. oktober 2008 i USA og 22. oktober 2008 i Storbritannien som den eneste biografudgivede af de tre i High School Musical-serien. Der kommer også en fire, dog kun i fjersynet, med Matt Prokop og Gemma McKenzie-Brown i hovedrollerne. Rygterne siger at Ashley Tisdale som spiller populære Sharpay Evans er med i fireren.

Skuespiller

Soundtrack

Links 
 

Børnefilm fra USA
Amerikanske film fra 2008
Tv-film fra USA
Dansefilm fra USA
Leonid Mikhailovitj Rosjal

Leonid Mikhailovitj Rosjal (, ; født 27. april 1933 i Livny, Orjol oblast, Sovjetunionen) er en kendt russisk børnelæge i Moskva. Han er derudover ekspert for World Health Organization.

Doktor Rosjal har siden 1981 ledet børneoperationsafdelingen på Moskvas pædiatriske, videnskabelige forskningsinstitut og siden 2003 Moskvas institut for nødoperation af børn, som behandler omkring 60.000 børn om året.

Doktor Rosjal forhandlede med de tjetjenske terrorister, der stod bag angrebet på Dubrovkateater i Moskva i 2002 og mod en skole i Beslan i 2004, hvor han prøvede at overbevise gidseltagerne om at lade gidslerne få vand og mad. Efter terroristerne var blevet nedkæmpet, var han ansvarlig for vejledning af de operationshold, der behandlede de hundredvis af sårede børn. For sit arbejde i Beslan blev han tildelt prisen Ruslands helt.

I februar 2006 kritiserede han organisationen Beslans mødre for at "dømme staten og ikke terroristerne" ved en retssag mod gidseltageren Nurpasji Kulajev.

Eksterne henvisninger 
 Businessweek "2005 Stars of Europe" Article 
 Det sidste vidne. Doktor Roshals ord til Beslans mødre , Novye Izvestia, 13. februar 2006 

Personer fra Orjol oblast
Læger fra Rusland
Terrorangrebet i Beslan
Pædiatere
Russere i 1900-tallet
Russere i 2000-tallet
Yacine Benalia

Yacine Benalia var en algerisk-britisk terrorist der i 2004 var med under terrorangrebet mod en skole i Beslan – en by i Nordossetien i det sydlige Rusland – hvor 334 civile blev dræbt, herunder 186 børn. Yacine Benalia blev selv dræbt af russiske sikkerhedsstyrker under den afsluttende storm på skolen.

Yacine Benalia var i kommet til Nordossetien fra London over Tjetjenien – han var først kommet til Tjetjenien i 2001. Han var en af to algeriske terrorister der deltog i angrebet, den anden var Osman Larussi. En tredje algerier, Kamel Rabat Bouralha, havde være involveret i planlægningen af angrebet. Alle tre havde været flittige brugere af den islamiske moske i Finsbury Park.

Referencer 
 London mosque link to Beslan, The Guardian, 3. oktober 2004 
 Navnene på de arabiske angribere i Besland frigivet, 4. oktober 2004 

Gidseltagere fra terrorangrebet i Beslan
Personer fra Algeriet
Islamister
Ski (by)

Ski er en by i den tidligere Ski kommune, som i 2020 blev sammenlagt med Oppegård kommune til  Nordre Follo kommune. i Viken fylke i Norge som fik bystatus i 2004. Ski var administrationscenter i Ski kommune. Byområdet Ski, med 13.262 indbyggere (2019) strækker sig ind i Ås Kommune.

Østfoldbanens ydre og indre linje mødes i Ski, og stedet blev derfor et trafikknudepunkt for dele af Viken, og Ski er en typisk stationsby.

Ski kommune havde 27.010 indbyggere (pr. 01.01.06 iflg. Statistisk Sentralbyrå).

I byen ligger Ski Storsenter, Ski Station, to videregående skoler (Ski og Drømtorp) og sygehus. Der ligger et industriområde i udkanten af byområdet.

Kilder og henvisninger

Byer i Viken